শিৱসাগৰৰ অন্যতম স্বেচ্চাসেৱী অনুষ্ঠান 'খোজ'ৰ উদ্যোগত আৰু শিৱসাগৰ জিলা প্ৰশাসনৰ সহযোগত চহৰখনৰ বৰ্ডিং খেলপথাৰৰ ড০ ময়িদুল ইছলাম বড়া সাহিত্য ক্ষেত্ৰত আজিৰ পৰা আৰম্ভ হৈছে পঞ্চম শিৱসাগৰ গ্ৰন্থ উৎসৱ।
১৩ নবেম্বৰলৈ চলিব লগা আৰু দেশৰ বহু কেইটা আগশাৰী প্ৰকাশন গোষ্ঠীয়ে অংশগ্ৰহণ কৰা এই গ্ৰন্থ উৎসৱ উদ্ধোধন কৰে সাহিত্যিক ফণীন্দ্ৰ কুমাৰ দেৱ চৌধুৰীয়ে। যোৰহাট লোকসভা সমষ্টিৰ সংসদ কামাখ্যা প্ৰসাদ তাচাই ইয়াত মুখ্য অতিথিৰূপে উপস্থিত থাকে।
আজিৰ এই উদ্ধোধনী অনুষ্ঠানতে স্মাৰক গ্ৰন্থ 'খোজ', দৈনিক বুলেটিন 'গ্ৰন্থৰ সুবাস' আৰু কেইবাখনো গ্ৰন্থ উন্মোচন কৰাৰ লগতে বিশিষ্ট শিক্ষাবিদ ফণী চেতিয়ালৈ 'ৰংপুৰ গৌৰৱ ২০১৮' তথা লোক সংগীতৰ সাধক হেম দত্ত আৰু শিক্ষাবিদ মনেশ্বৰ মিলিক বিশেষ সম্বৰ্ধনা জ্ঞাপন কৰা হয়।
গ্ৰন্থ উৎসৱৰ প্ৰত্যেক দিনাই ছাত্ৰ-ছাত্ৰীসকলৰ মাজত কুইজ, চিত্ৰাংকণ, সাধু কোৱা, প্ৰাচীৰ পত্ৰিকা লেখন, বক্তৃতা অনুষ্ঠান, বিজ্ঞান প্ৰকল্পৰ প্ৰতিযোগীতা অনুষ্ঠিত হোৱাৰ লগতে লেখক পাঠকৰ অন্তৰংগ আলাপ আৰু সাংস্কৃতিক অনুষ্ঠান অনুষ্ঠিত হ'ব বুলি আয়োজক সমিতিয়ে জানিবলৈ দিয়ে।
আৰম্ভ হৈছে বিজেপিৰ খেল! আপৰ নৱনিৰ্বাচিত কাউন্সিলাৰক 'ক্ৰয়' কৰাৰ চেষ্টা বিজেপিৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
